Önálló képviselői indítvány

Cegléd Város Önkormányzata Képviselő-testületének

2024. november 11-i soron következő ülésére

Tárgy: Rendeletmódosítás indítvány-Közbiztonsági Pályázati keret célrendszerének kibővítése-térfigyelő kamerák lakossági beszerzése

Előterjesztő: László Ágnes önkormányzati képviselő

**Előterjesztés**

Tisztelt Képviselő-testület!

Országszerte növekszik a vagyonelleni bűncselekmények száma, éppen ezért kiemelten fontos, hogy segítsük Cegléd város lakosságát értékeik megóvásában és biztonságuk fokozásában.

Viszonylag alacsony befektetéssel telepíthetők manapság kamerarendszerek, amely jó minőségű felvételeket készítenek. Ezeknek fontos szerepe van a megelőzésben vagy a bűncselekmények felderítésében.

Így javaslatot teszek a közbiztonsági civil pályázati keret célrendszerének bővítésesére vagyonvédelmi kamerák pályázat útján történő beszerzésére.

A visszaélések és üzleti célú pályázatok kizárása érdekében külön meghatározandó ezen eszközök beszerzésénél a maximális 50 000 Ft pályázati támogatás pályázókként és lakcímenként.

Az előterjesztést a Jogi, Ügyrendi és Közbiztonsági Bizottság véleményezi.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel nyilvános ülés keretében, a Kt. SzMSz 44. §-a alapján, egyszerű szavazati arányt igényel.

Cegléd, 2024. október 29.

László Ágnes

önkormányzati képviselő

**Határozati javaslat**

Cegléd Város Önkormányzatának Képviselő-testülete

1. támogatja a Jogi- Ügyrendi és Közbiztonsági Bizottsága által kezelt civil pályázati keret célrendszerének bővítését az alábbi ponttal:

„8. Vagyonvédelmi kamera/kamerarendszer berendezés beszerzése maximum 50 000 Ft/lakcím keretösszegig”

1. Felkéri a hivatalt a szükséges rendel módosítás előkészítésére.

Határidő: 2025. február Felelős: Dr. Csáky András polgármester